b'\n_START_ARTICLE_\nValga\n_START_PARAGRAPH_\nValga (njem. Walk) je grad u ju\xc5\xbenoj Estoniji i glavni grad okruga Valgamaa. Do odvajanja 1920. godine Valga i grada Valka u sjevernoj Latviji su bili jedan grad._NEWLINE_Podru\xc4\x8dje Valge ima povr\xc5\xa1inu od 16,5 km\xc2\xb2 i 13.692 stanovnika (2010.)._NEWLINE_Valga je me\xc4\x91unarodno \xc5\xbeeljezni\xc4\x8dko \xc4\x8dvori\xc5\xa1te. Tijekom Hladnoga rata je bila dom zrakoplovne baze Valga. \xc5\xa0irenjem Schengenskog sporazuma i ukidanjem grani\xc4\x8dnih kontrola izme\xc4\x91u Estonije i Latvije najavljeno je da \xc4\x87e postojati zajedni\xc4\x8dki javni autobusni prijevoz izme\xc4\x91u Valge i Valke. Udaljenost od Tartua je 89 km, Parnua 144 km, Tallinna 245 km, Rige 175 km i Pskova 170 km._NEWLINE_Valga se brzo razvija. Od 1996. godine kvaliteta \xc5\xbeivota se pobolj\xc5\xa1ala zbog obnove nekoliko zgrada uklju\xc4\x8duju\xc4\x87i i sredi\xc5\xa1nju knji\xc5\xbenicu, stadion Valga, muzej, bolnicu. Korak po korak, \xc5\xa1kole i vrti\xc4\x87i su tako\xc4\x91er moderniziran. Od 2003. novi pro\xc4\x8di\xc5\xa1\xc4\x87ava\xc4\x8di su pobolj\xc5\xa1ali kvalitetu vode u gradu. U privatnom sektoru bilo je opse\xc5\xbenih ulaganja u trgovinu, laku industriju i \xc5\xa1umarstvo._NEWLINE_FC Warrior Valga predstavlja grad u Esiliiga, dok ko\xc5\xa1arka\xc5\xa1ki klub Valga/CKE Inkasso igra u Korvpalli Meistriliiga.'